*****

ΚΑΝΟΝΙΣΜΟΣ (ΕΟΚ) αριθ. 614/83 ΤΗΣ ΕΠΙΤΡΟΠΗΣ

της 15ης Μαρτίου 1983

περί του καθεστώτος εισαγωγής ορισμένων κλωστοϋφαντουργικών προϊόντων, καταγωγής Λαϊκής Δημοκρατίας της Κίνας, στη Μπενελούξ και το Ηνωμένο Βασίλειο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3061/79 του Συμβουλίου της 20ής Δεκεμβρίου 1979 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Κίνας (1), όπως τροποποιήθηκε από τον κανονισμό (ΕΟΚ) αριθ. 2007/82 (2), και ιδίως το άρθρο 11 παράγραφοι 4 και 5,

Εκτιμώντας:

ότι το άρθρο 11 του κανονισμού (ΕΟΚ) αριθ. 3061/79 καθορίζει τις προϋποθέσεις που επιτρέπουν την επιβολή ποσοτικών περιορισμών·

ότι με τους κανονισμούς (ΕΟΚ) αριθ. 1977/82 (3), (ΕΟΚ) αριθ. 2257/82 (4) και (ΕΟΚ) αριθ. 423/83 (5) της Επιτροπής, θεσπίζονται προσωρινοί ποσοτικοί περιορισμοί, κατά την εισαγωγή σε ορισμένες περιοχές της Κοινότητας, ορισμένων κλωστοϋφαντουργικών προϊόντων καταγωγής Κίνας εν αναμονή των αποτελεσμάτων των ήδη αναληφθεισών διαβουλεύσεων·

ότι οι διαβουλεύσεις αυτές οδήγησαν σε αποτελέσματα αμοιβαία αποδεκτά και ότι πρέπει, επομένως, να θεσπιστούν οριστικά ποσοτικά όρια για ορισμένα προϊόντα κατά το έτος 1983, με ταυτόχρονη κατάργηση των προσωρινών ποσοτικών ορίων·

ότι οι ποσότητες των εν λόγω προϊόντων, που εξήχθησαν από την Κίνα μεταξύ της 1ης Ιανουαρίου 1983 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα αντίστοιχα όρια που θεσπίστηκαν για το 1983·

ότι τα ποσοτικά αυτά όρια δεν εμποδίζουν την εισαγωγή προϊόντων που καλύπτονται από τα όρια αυτά και απεστάλησαν από την Κίνα προ της ημερομηνίας ενάρξεως ισχύος του παρόντος κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στη Μπενελούξ και το Ηνωμένο Βασίλειο των προϊόντων, των κατηγοριών που περιλαμβάνονται στο παράρτημα, καταγωγής Κίνας, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Κίνα προς την Μπενελούξ και το Ηνωμένο Βασίλειο προ της ενάρξεως ισχύος του παρόντος κανονισμού, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται υπό την επιφύλαξη της προσκομίσεως φορτωτικής ή άλλου εγγράφου που αποδεικνύει ότι η αποστολή πραγματοποιήθηκε πριν από την ημερομηνία αυτή.

2. Όλες οι ποσότητες των προϊόντων που αποστέλλονται από την Κίνα από την 1η Ιανουαρίου 1983 και τίθενται σε ελεύθερη κυκλοφορία, αφαιρούνται από το αντίστοιχο ποσοτικό όριο που θεσπίσθηκε για το έτος 1983. Εν πάση περιπτώσει, τα ποσοτικά αυτά όρια δεν εμποδίζουν την εισαγωγή προϊόντων που καλύπτονται από τα όρια αυτά, αλλά απεστάλησαν από την Κίνα προ της ημερομηνίας ενάρξεως ισχύος του παρόντος κανονισμού.

3. Οι εισαγωγές των προϊόντων, που αποστέλλονται από την Κίνα προς την Μπενελούξ και το Ηνωμένο Βασίλειο μετά την έναρξη ισχύος του παρόντος κανονισμού, υπόκεινται στο σύστημα διπλού ελέγχου που προβλέπεται στο άρθρο 1 του παραρτήματος V του κανονισμού (ΕΟΚ) αριθ. 3061/79.

Άρθρο 3

Οι κανονισμοί (ΕΟΚ) αριθ. 1977/82, και (ΕΟΚ) αριθ. 2257/82 καταργούνται.

Ο κανονισμός (ΕΟΚ) αριθ. 423/83 καταργείται όσον αφορά την Μπενελούξ για την κατηγορία 73 και όσον αφορά το Ηνωμένο Βασίλειο για την κατηγορία 82.

Άρθρο 4

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες στις 15 Μαρτίου 1983.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 345 της 31. 12. 1979, σ. 1.

(2) ΕΕ αριθ. L 216 της 24. 7. 1982, σ. 1.

(3) ΕΕ αριθ. L 214 της 22. 7. 1982, σ. 9.

(4) ΕΕ αριθ. L 240 της 14. 8. 1982, σ. 21.

(5) ΕΕ αριθ. L 51 της 24. 2. 1982, σ. 20.

ΠΑΡΑΡΤΗΜΑ

1.2.3.4.5.6.7 // // // // // // // // Κατη-

γορία // Κλάση

του Κοινού

Δασμολογίου

// Κώδικας

NIMEXE (1983)

// Περιγραφή εμπορευμάτων

// Κράτη

μέλη // Μονάδες // Ποσοτικά όρια από

1ης Ιανουαρίου έως

31 Δεκεμβρίου 1983 // // // // // // // // 73

// 60.05

Α ΙΙ β) 3

//

60.05-16, 17,

19 // Έτοιμα ενδύματα εξωτερικά, πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ

Α. Ενδύματα εξωτερικά και συμπληρώματα του ενδύματος:

ΙΙ. Έτερα:

Φόρμαι αθλητικαί (trainings) πλεκταί, μη ελαστικαί ουδέ συνδεδυασμέναι μετά καουτσούκ, εξ ερίου, βάμβακος ή συνθετικών ή τεχνητών υφαντικών ινών // BNL // 1 000 τεμάχια // 150 // // // // // // // // 82

// 60.04

Β IV α)

γ)

//

60.04-38, 60 // Έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ:

Β. Έτερα:

Έτοιμα ενδύματα εσωτερικά (εσώρουχα), έτερα των δια βρέφη, πλεκτά, μη ελαστικά ουδέ συνδεδυασμένα μετά καουτσούκ, εξ ερίου, τριχών εκλεκτής ποιότητος ή εκ τεχνητών υφαντικών ινών // UK // τόνοι // 55 // // // // // // //